Va dedicar diverses novel·les a la història del pensament revolucionari i el moviment revolucionari a Rússia. Entre elles es troben "Odeti kàmnem", ("Vestit amb pedra", 1924-1925, també convertit en un guió de cinema), sobre el revolucionari Mikhaïl Stepànovitx Beideman, "Goriatxi tsekh" ("El taller febril", 1926), sobre la Revolució de 1905-1907, i "Perventsi svobodi" ("Els pioners de la llibertat" 1950-1953), que s'ocupa dels desembristes. També va escriure les tres parts de la novel·la biogràfica "Radísxev", que comprèn els llibres "Llevat jacobí" (1932), "La terratinent de Kazan" (1934 -35), i "El llibre perniciós" (1939) . La seva obra experimental "Smert Kopérnika (Léktor-zamestítel)" (""La mort de Copèrnic (professor substitut)") fou publicada el 1930.